लोक सुराज अभियान में प्राप्त आवेदनों की आॅनलाइन एंट्री जल्द की जाए: कलेक्टर
प्रशासनिक रिपोर्टर | बिलासपुर
मंथन सभा कक्ष में आयोजित टीएल बैठक में कलेक्टर अन्बलगन पी. ने लोक सुराज अभियान में जमा हुए आवेदनों को जल्द आॅनलाइन एंट्री करने के निर्देश दिए, ताकि उनका निराकरण शुरू हो। गौरतलब है कि अभियान के प्रथम चरण में जिले में 3 लाख 15 हजार आवेदन जमा किए गए हैं।
उन्होंने कहा कि प्राप्त आवेदनों में से 50 प्रतिशत आवेदनों का निराकरण पंचायत व जनपद पंचायत स्तर पर किया जाना है। राशन कार्ड, पेंशन, आवास जैसी सभी मांगों का निराकरण शासन की गाइड लाइन के अनुसार किया जाएगा। 3 अप्रैल को लोक सुराज अभियान का तृतीय चरण शुरू होगा। इससे पहले सभी आवेदनों पर निराकरण होना चाहिए। उन्होंने कहा कि सभी अधिकारियों की व्यक्तिगत जिम्मेदारी है कि वे अपने विभाग से संबंधित प्राप्त आवेदनों की जानकारी लें और उनकी ऑनलाइन एंट्री हुई है या नहीं उसका परीक्षण करें। उन्होंने कहा कि मजदूरी भुगतान के संबंध में प्राप्त आवेदनों का निराकरण प्राथमिकता किया जाए। राशन कार्ड में नाम जोड़ने के आवेदन, किसान किताब, नक्शा, खसरा के आवेदनों का निराकरण समय पर हो। सीमांकन, बंटवारा, आय, निवास के प्रमाण पत्र के आवेदनों का निराकरण एक माह के भीतर होना चाहिए। अस्थाई जाति प्रमाण पत्र के आवेदनों का निराकरण तहसीलदार करेंगे। उन्होंने टीएल, जनदर्शन, मुख्यमंत्री जनदर्शन व अन्य माध्यमों से मिलने वाले आवेदनों का निराकरण भी इसी दौरान करने निर्देश दिए। हैंडपंप मरम्मत व नए हैंड पंपों की मांग का निराकरण भी जल्द करने को कहा। राजस्व अधिकारियों को अतिक्रमण वाले प्रकरणों में नियमानुसार कार्यवाही करने व प्राथमिकता के अनुसार अतिक्रमण हटाने निर्देश दिए।
कलेक्टर ने शिक्षाकर्मियों का वेतन भुगतान होली से पहले करने के निर्देश दिए हैं। उन्होंने कहा कि गर्मी में वनों को आग से बचाने जल्द कार्ययोजना बनाई जाए। थल सेना भर्ती रैली के लिए के लिए व्यापक स्तर पर प्रचार-प्रसार की बात कही। उन्होंने बताया बहतराई स्टेडियम में भर्ती रैली होनी है। लिहाजा इसकी तैयारी की जाए।
शिक्षाकर्मियों का वेतन होली से पहले दें
bho_Deva mai_Deva hin_Deva hin_Deva hin_Deva hin_Deva